    
 రాత్రి 9 గంటలకు

  (ఒక పట్టణంలో మనుష్యుల మనస్సుల ఊహల మాటల కోలాహల హాలాహలం)

 ఒక సందులో ఒక చిన్న ఇంట్లోంచి - "అమ్మా భయం వేస్తోంది. ఈ రోగం యింక తగ్గదే. అమ్మా కావిలించుకోవే చచ్చిపోకుండా. బాబోయ్ డాక్టరు దున్నపోతు ఎక్కివస్తున్నాడు. స్టెతస్కోపు పాశంలా విసురుతున్నాడమ్మా." 

 ఒక రోడ్డు మొగని ఆదునిక కవి. 

 "గంటల కారు చప్పుడు పక్క ఊరు అంటుకుందని విన్నప్పుడు అరెరె పాపం! అరెరె ఏమిటీ ఉపద్రవం! టాక్సీ చేయించుకువెళ్లి చూసి వద్దామా భాయి? ఆ జ్వాలా మహోత్సవాన్ని. చూస్తే వండ్రఫుల్ వచన పద్యం ఒకటి వస్తుంది. హుతాశన గృహ గృహ కర్పూర భస్మం నా పద్యం...." 

 ఒక యింటి అరుగుమీదనుంచి లోపల వంటింట్లోకి కేక -

 "ఒసేవ్, నాకు కందిపచ్చడి అంటే యిష్టం." 

 ఒక రసపిపాసువు మరొకడితో - 

 "బలే బలే! పద్మిని ఎంత మజాగా వుందిరా జిస్ జిస్ .... ఏమిటో దాని పేరు..... జలాంతర క్రీడా సమయ బహిర్గతజంఝాది సురమ్యా పద్మినీ పద్మినీ.... పిక్చరు ఏదో దొంగల్ని గురించిట! అయినా వెధవ కథా కమామీషు ఎవడిక్కావాలి?" 

 పక్కనున్న పాతిక వోల్టు విద్యుద్దీపకాంతిని కమ్మేస్తూ ఒక షావుకారు దోవనపోయ్యే చలమయ్యతో -

 "రేపు మా బామ్మర్ది చెల్లెలు కొడుకు పెళ్ళి, గొప్ప విట్టేశాను. అంటే మా అబ్బిగాడిదే. కట్నం పందొమ్మిదివేల ఎనభై ఒక్క రూపాయి నాలుగు పైసలు. పై రూపాయి నాలుగు పైసలూ బామ్మర్దికి సంభావన యిచ్చేస్తాను. ఏది శాశ్వతం లెద్దూ! అయినా ఆ మాత్రం దానం సెయ్యకపోతే బెడిసికొడుద్ది సెలమయ్యా." 

 ఆశావాది అయిన ఓ గుమాస్తా తన మిత్రుడితో -

 "చస్తే రోల్సు రాయిస్ కిందపడి చావాలి. ప్రాణం ఎంత మెత్తగా హాయిగా పోతుంది. ఎంత గొప్ప! అబ్బ తలచుకుంటేనే ఒళ్ళు గగుర్పొడుస్తుంది." 

 ఒక క్లబ్బులోంచి -

 "మూడు జోకర్లు కల్సినా డిక్ అవలేదు. బాడ్ లక్, ఇంకొక బ్రాందీ సోడా.... బోయ్!"

 ఒక డాబా పిట్టగోడ నానుకు నించున్న ఒకావిడ పక్క డాబా మీదున్న మరో ఆవిడతో -

 "ఏమోయ్, చంద్రుడెంత బాగున్నాడో ఆకాశంమీద, మన వీధి మొగని కిళ్ళీకొట్లో ఉన్న గిరజాల అబ్బాయిలాగ."

 ఒక మధ్యతరగతి యింట్లోంచి -

 "ఏమండీ నామాట వినండీ. సానికొంప కెళ్ళకండీ, మీ పాదాలట్టుకుంటాను. మీ పిల్లల్ని చూడండి. వీళ్ళగతేం కాను? అూ్ూ కొడతారేవండీ, పోనీ కొట్టండి, చంపండి. నా రక్తాన్ని మీ చేతులకు రాసుకుని మీ ప్రియురాలి పెదాలకు రాయండి. ఎర్రగా ఉంటాయి చప్పరించేందుకు హారి భగవంతుడా స్త్రీకి మొగుడువెధవే గతికదా....?" 

 ఓ రిక్షావాడు -

 "సైడు సైడూ, తప్పుకోవయ్యా బాబూ, ఈ రిక్షా అంటే ఏంటనుకున్నావ్. అమానంలాగ ఎగుర్ది. దీనితస్సా మందూ గబుక్కున యాక్షన్ డౌనయిపోయిందిగాని, లేందే డబుల్ టూకీ రెండొందలు కొట్టి వుండేవాణ్ణి బాబయ్యా. రిక్షాలాగే యోగంవుంటే అంకె ఎందుకు తగుల్తది. దొంగనాయెదవ మార్కెట్టు!" 

 ఒక కాలేజీ విద్యార్ధిని స్నేహితురాలితో -

 "అవిగో గుళ్ళో గంటలు కార్తీకమాసం వెన్నెల. దేవుడి ప్రసాదం పెడతారు రావే సుజాతా. (మెల్లగా) మన క్లాస్ మెట్ మురళీధరరావు.... అబ్బ వాడే పొడుగ్గా, ఎర్రగా టక్ అప్ చేసుకునీ.....ఆ మధ్య రిబ్బన్లు పంపాడూ... వాడూ. ప్రతిరోజూ వస్తాడే వాడికి మనలాగే ఎంతో భక్తి పాపం!" 

 ఒక కోతలరాయుడు -

 "నాకు స్పోర్ట్సు అంటే చాలా ఇష్టమండీ. క్రికెట్, బేస్ బాల్ , పోలియో తెగ ఆడేసేవాణ్ని నా చిన్నప్పుడు."

 ఒక లౌడ్ స్పీకరులోంచి -

 "అఖిలాంధ్ర సాహితీ సమావేశం.... మంత్రిగారు అధ్యక్షులు -మున్సిపల్ ఛైర్మన్ గారు ప్రారంభకులు... చాంబర్ ఆఫ్ కామర్సు ఉపాధ్యక్షుల ఉపన్యాసం 'సాహిత్య వ్యాపారమూ లాభనష్టాల పరీక్ష..... ' మహాకవి 'శాతకర్ణి' 'తాజా రచన' కీర్తిపథంలో పరుగెత్తే స్తోత్రరథం నుండి రసవత్తర ఘట్టాల కావ్య పఠనం"

 ఒక పాత్రికేయుడు తన గదిలో వ్రాసుకుంటూ -

 "ఊరికి కరణమూ, భాషకి వ్యాకరణమూ ప్రబల శత్రువులు"

 ఒక ఖైదీ -

 "ఈ పాటికి వంతెన క్రింద ఓ చుక్కేసి మనోళ్ళతో మాంచి సరదాగా వుండేవాణ్ని. కొండమీద సెంద్రుడు గిర్రున తిరుగుతూండేవాడు రంగులరాటంలాగ! ఇప్పుడెదవ బ్రతుకు కటకటాల యెనక్కి తోసేసారు....... అయినా వూరికినే...... దేవుడి తోడు..... వూరికినే కొడవలితో ఇలా అన్నానో లేదో యెదవ అర్బకం ముండ అదేరా నా పెళ్ళాం - కళ్ళు తేలేసి టపీమని చచ్చిపోయింది. పీకతెగి పిట్టలా కొట్టుకుంది. ఏంటోగాని నా కప్పుడు మాత్రం శానా కట్టమనిపించిందిరా. ఆ యెర్రిబాగుల్ది యేపుగా సాపుగా ఉండేది పికిలిపిట్టలాగు. ఏమైతేనేం యిప్పుడిక్కడ జైల్లోపడి సత్తున్నా ఓ సుక్కైనా లేక....."
    
 raatri 9 gantalaku

  (oka pattanamlo manushyula manassula oohala maatala kolahala halahalam)

 oka sandulo oka chinna intlonchi - "amma bhayam vestondi. ee rogam yinka taggade. amma kavilinchukove chachipokunda. baboy daaktaru dunnapothu ekkivastunnadu. stetaskopu paasamlaa visurutunnadamma." 

 oka roddu mogani aadunika kavi. 

 "gantala kaaru chappudu pakka ooru antukundani vinnappudu arere paapam! arere amity upadravam! taxi cheyinchukuvelli chusi vaddama bhaayi? aa jwala mahotsavaanni. chuste vandraful vachana padyam okati vastundi. hutasana gruha gruha karpura bhasmam naa padyam...." 

 oka yinti arugumeedanunchi lopala vantintloki keka -

 "osev, naaku kandipachadi ante yishtam." 

 oka rasapipasuvu marokaditho - 

 "bale bale! padmini entha majaga vundira jis jis .... emito daani paeru..... jalantara creeda samaya bahirgatajamjadi suramya padminee padminee.... pikcharu edho dongalni gurinchita! aina vedhava kathaa kamamishu evadikkavali?" 

 pakkanunna paatika voltu vidyuddeepakaantini kammestu oka shaavukaaru dovanapoyye chalamayyatho -

 "repu maa bammardi chellelu koduku pelli, goppa vittesaanu. ante maa abbigadide. katnam pandommidivela enabhai okka roopaayi naalugu paisalu. pai roopaayi naalugu paisaluu bammardiki sambhavana yichestaanu. edhi saasvatam ledduu! aina aa maatram daanam seyyakapothe bedisikoduddi selamayya." 

 aasaavaadi ayina oo gumasta tana mitruditho -

 "chaste rolsu rais kindapadi chavali. praanam entha mettagaa haayigaa potundi. entha goppa! abba talachukuntene ollu gagurpodustundi." 

 oka klabbulonchi -

 "moodu jokarlu kalsina dick avaledu. bad lak, inkoka brandi soda.... boy!"

 oka daba pittagoda naanuku ninchunna okavida pakka daba meedunna maro aavidatho -

 "emoy, chandrudenta bagunnado aakaasammeeda, mana veedhi mogani killikotlo unna girajala abbailaga."

 oka madhyataragati yintlonchi -

 "emandi namata vinandi. saanikompa kellakandi, mee paadaalattukuntaanu. mee pillalni chudandi. veellagatem kaanu? auu kodatarevandi, ponee kottandi, champandi. naa raktaanni mee chetulaku rasukuni mee priyuraali pedaalaku rayandi. erraga untaayi chapparinchenduku haari bhagavantuda streeki moguduvedhave gatikadaa....?" 

 oo rikshaavaadu -

 "saidu saidoo, tappukovayya baaboo, ee riksha ante entanukunnav. amaanamlaaga egurdi. deenitassa manduu gabukkuna action dounayipoyindigaani, lende dabul tooki rendondalu kotti vundevaanni babayya. rikshaalaage yogamvunte anke enduku tagultadi. donganaayedava markettu!" 

 oka callagy vidyaardhini snehituraalito -

 "avigo gullo gantalu kaartiikamaasam vennela. devudi prasaadam pedataaru rave sujata. (mellagaa) mana class mett muralidhararao.... abba vade poduggaa, erraga tuck ap chesukunee.....aa madhya ribbanlu pampaaduu... vaaduu. pratiroju vastade vaadiki manalage entho bhakti paapam!" 

 oka kotalarayudu -

 "naaku sportsu ante chala ishtamandi. cricket, bays bal , polio tega aadesevaanni naa chinnappudu."

 oka loud speekarulonchi -

 "akhilandhra saahitii samavesam.... mantrigaaru adhyakshulu -munsipal chairman gaaru praarambhakulu... chamber af kaamarsu upaadhyakshula upanyaasam 'saahitya vyaapaaramuu labhanashtala pareeksha..... ' mahakavi 'saatakarni' 'taja rachana' keertipathamlo parugette stotraratham nundi rasavattara ghattala kaavya pathanam"

 oka paatrikeyudu tana gadilo vraasukuntuu -

 "ooriki karanamuu, bhashaki vyaakaranamuu prabala satruvulu"

 oka khaidi -

 "ee paatiki vantena krinda oo chukkesi manollatho maanchi saradaagaa vundevaanni. kondameeda sendrudu girruna tirugutundevadu rangularaatamlaaga! ippudedava bratuku katakataala yenakki tosesaru....... aina voorikine...... devudi thodu..... voorikine kodavalitho ilaa annano ledho yedava arbakam munda adera naa pellaam - kallu telesi tapeemani chachipoyindi. peekategi pittala kottukundi. entogani naa kappudu maatram shaanaa kattamanipinchindaari. aa yerribaguldi yepugaa saapugaa undedi pikilipittalaagu. emaithenem yippudikkada jaillopadi sattunna oo sukkaina leka....."